|  |
| --- |
| **Ubezpečenie pre predávajúceho**  (ďalej len „Ubezpečenie“) |

Meno a priezvisko: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dátum narodenia: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Funkcia u kupujúceho: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ďalej iba ako „Zodpovedná osoba“)

kupujúci: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

IČO kupujúceho: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ďalej iba ako „kupujúci“)

**I.**

Predávajúci MB TECH BB s.r.o., so sídlom Priemyselná ulica 15449/2, 974 01 Banská Bystrica, IČO: 36 622 524, zapísaný v Obchodnom registri Okresného súdu Banská Bystrica, oddiel: Sro, vložka číslo: 8822/S (ďalej len ako „predávajúci“) a kupujúci uzatvorili medzi sebou v deň podpisu tejto listiny alebo pred dňom alebo po dni podpisu tejto listiny Rámcovú kúpnu zmluvu, ktorej predmetom je vymedzenie práv a povinností predávajúceho a kupujúceho pri dodávkach výpočtovej techniky, jej príslušenstva a iného s tým súvisiaceho tovaru dodávaného predávajúcim kupujúcemu (ďalej iba ako „Zmluva“). Vzťahy medzi predávajúcim a kupujúcim navzájom, ako aj medzi nimi a Zodpovednou osobou sa spravujú záknom číslo 513/1991 Zb. Obchodný zákonník v znení neskorších predpisov.

**II.**

Zodpovedná osoba týmto udeľuje svojím podpisom predávjúcemu a/alebo osobe, vykonávajúcej práva zo Zmluvy v mene predávajúceho, súhlas, aby tento spracovával osobné údaje Zodpovednej osoby (najmä údaj o dátume narodenia) v informačnom systéme predávajúceho a/alebo osoby, vykonávajúcej práva zo Zmluvy v mene predávajúceho, v rozsahu potrebnom pre potreby evidencie a obchodu predávajúceho a výkonu jeho práv súvisiacich alebo vyplývajúcich zo Zmluvy.

**III.**

Zodpovedná osoba vyhlasuje predávajúcemu, že kupujúci podniká v súlade so všetkými zásadami poctivého obchodného styku a plní riadne a včas všetky svoje záväzky. Zodpovedná osoba týmto ako fyzická osoba vo vlastnom mene predávajúcemu vyhlasuje, že ak by došlo k situácii, že kupujúci nesplní voči predávajúcemu akýkoľvek záväzok vyplývajúci zo Zmluvy alebo záväzok so Zmluvou súvisiaci, a to aj akýkoľvek záväzok vzniknutý pred podpisom Zmluvy z právneho vzťahu rovnakého alebo obdobného ako upravuje Zmluva, Zodpovedná osoba sa ho zaväzuje v zmysle ust.   
§ 303 Obchodného zákonníka ako fyzická osoba v celom rozsahu uspokojiť; predávajúci toto vyhlásenie od Zodpovednej osoby prijíma. Podpisujúci tejto listiny sa dohodli, že: (i) vyhlásenie Zodpovednej osoby vyplývajúce z tejto listiny nie je časovo obmedzené a (ii) na uplatnenie nárokov predávajúceho voči Zodpovednej osobe nie je potrebná písomná výzva na kupujúceho, t.j. ust. § 306 ods. 1 prvá veta Obchodného zákonníka sa nepoužije.

**IV.**

Všetky osoby podpísané na tejto listine sa podľa ust. § 3 zákona č. 244/2002 Z. z. dohodli, že všetky spory, ktoré medzi nimi vznikli alebo vzniknú v súvislosti so Zmluvou a/alebo Ubezpečením, ako aj spory (i) o platnosť, trvanie a výklad Zmluvy a/alebo Ubezpečenia a právnych úkonov strán, (ii) o náhradu škody a vydanie bezdôvodného obohatenia, (iii) z právnych vzťahov strán spred dňa podpisu Zmluvy, ktoré sú rovnaké alebo podobné ako právne vzťahy upravené Zmluvou a/alebo Ubezpečením, (iv) o iných nárokoch strán, ktoré vzniknú za trvania Zmluvy a/alebo Ubezpečenia, najmä o nárokoch, ktoré so Zmluvou a/alebo Ubezpečením súvisia, (v) o iných, so Zmluvou a/alebo Ubezpečením priamo nesúvisiacich nárokoch strán alebo Zmluvu zabezpečujúcich, bude rozhodovať SÚD – stály rozhodcovský súd, zriadený záujmovým združením právnických osôb Komora rozhodcov z.z.p.o., IČO: 45 747 512 (ďalej len "súd"), ktorého rozhodnutiu sa bez výhrad podriadia. Podpisujúci sa dohodli, že konanie bude písomné, súd bude konať podľa slovenského právneho poriadku, v slovenskom jazyku a ak to zákon nevylučuje, tak aj podľa zásad spravodlivosti.

**V.**

Zodpovedná osoba podpisom tejto listiny vyhlasuje, že je oboznámená s obsahom Zmluvy a jej ďalších príloh, ako aj s obsahom tejto listiny, súhlasí s nimi a nemá k nim žiadne výhrady. Vzťahy upravené touto listinou sa spravujú výlučne právnymi predpismi Slovenskej republiky, bez použitia kolíznych noriem. Zodpovedná osoba zároveň potvrdzuje, že obsahu listín a prípadným odkazom na právne normy rozumie. Vzhľadom na tú skutočnosť, že obsah tejto listiny je vyjadrený jasne a zrozumiteľne, pričom dostatočným spôsobom vyjadruje vážnu a slobodnú vôľu všetkých podpisujúcich, s ktorým všetci podpisujúci bez výhrad súhlasia, pripájajú nižšie uvedení podpisujúci k tejto listine svoje vlastnoručné podpisy.

**Za predávajúceho: Za Zodpovednú osobu:**

V \_\_\_\_\_\_\_\_\_\_\_\_ dňa \_\_\_\_.\_\_\_\_.\_\_\_\_\_\_\_\_ V \_\_\_\_\_\_\_\_\_\_\_\_ dňa \_\_\_\_.\_\_\_\_.\_\_\_\_\_\_\_\_

Podpis: \_\_\_\_\_\_\_\_\_\_\_\_\_\_\_\_\_\_ Podpis bez pečiatky: \_\_\_\_\_\_\_\_\_\_\_\_\_\_\_\_\_\_

Názov: **MB TECH BB s.r.o.** Meno a priezvisko:

Meno: Michal Míka, konateľ

V \_\_\_\_\_\_\_\_\_\_\_\_ dňa \_\_\_\_.\_\_\_\_.\_\_\_\_\_\_\_\_

Podpis: \_\_\_\_\_\_\_\_\_\_\_\_\_\_\_\_\_\_

Názov: **MB TECH BB s.r.o.**

Meno: Jaroslav Žerebák, konateľ